**Z Á P I S N I C A**

**zo zasadnutia obecného zastupiteľstva v Slovenskej Volovej**

**konaného dňa 29.05.2020**

Prítomní: podľa prezenčnej listiny

Program zasadnutia obecného zastupiteľstva:

1. Otvorenie a privítanie

2. Určenie zapisovateľa, overovateľov zápisnice a návrhová komisia

3. Kontrola plnenia uznesení

4. Interpelácie poslancov

5. Účtovná závierka k 31.03.2020 – 1.Q – info o doručení

6. VZN obce č. 1/2020 o vyhradení miest a stanovení podmienok na umiestňovanie

 volebných plagátov na verejnom priestranstve obce

7. Doručená odpoveď od Vodohospodárskeho podniku k majetkovoprávnemu usporiadaniu

 pozemkov a určeniu vlastníckych práv k parcelám vo vlastníctve Vodohospodárskeho

 podniku a určenie ďalšieho postupu konania obce v danej veci

8. Rôzne:

 - informácie o krátení podielových daní obciam z dôvodu mimoriadnej situácie

 /koronavírus/

 - návrh na zmenu vydávania obecného spravodaja pre občanov obce /1 krát ročne/

 - informácia o poskytnutí dotácie pre DHZO Slovenská Volová

 - doručená písomná žiadosť k prihláseniu osoby k trvalému pobytu na rekreačnú chatu

 v rekreačnej oblasti obce

 - informácie k zrušeniu plánovaných kultúrnych akcií (napr. výlety, športový deň obce

 a pod.) z dôvodu koronavírusu

 - informácia o možnosti zapojenia sa do výzvy o poskytnutie dotácie v oblasti podpory

 regionálneho rozvoja z Úradu podpredsedu vlády SR pre investície a informatizáciu

 (uzávierka na podanie žiadosti je do 16.06.2020)

 - informácie o znovuotvorení Materskej školy od 01.06.2020 a o podmienkach

 dodržiavania všetkých predpísaných hygienických opatrení v súvislosti s koronavírusom

 - doručená písomná sťažnosť – p. Sivčová Slávka

 - ústna žiadosť – p. Vladimír Telvák, č. d. 94 o možnosti získania zámkovej dlažby od

 objektu Materskej školy

 - ústny návrh p. Nováka Františka na úpravu platu p. starostovi obce za mesiac 05/2020,

 vyplatený v 6/2020 (navýšenie o 45 % k základnému platu)

9. Diskusia a záver

**K bodu č. 1 – 2**

Zasadnutie otvoril pán starosta Pavol Šimurda. Privítal OZ a ostatných prítomných. Konštatoval, že sú prítomní všetci členovia zastupiteľstva.

Pán starosta za zapisovateľku zápisnice určil Gabrielu Hajdučkovú – a za overovateľov zápisnice určil p. Ing. Martin Vinčur a p. Matúš Brek, návrhová komisia –  p. Ing. Lea Brečková a p. František Novák.

Následne pán starosta predniesol program verejného zasadnutia OZ.

OZ schválilo program 2. zasadnutia OZ v zmysle predneseného návrhu (všetci členovia OZ hlasovali za).

**K bodu č. 3-4**

OZ konštatovalo, že uznesenia sú predbežne plnené.

**K bodu č. 5**

So závierkou ku 31.03.2020 oboznámil OZ starosta obce. Celá uzávierka je uložená vo finančných dokladoch za rok 2020, prítomnými poslancami bola predložená bez pripomienok.

**K bodu č. 6**

Obec predložila OZ zápisnicu z pripomienkovania návrhu VZN obce č. 1/2020 o vyhradení miest a stanovení podmienok na umiestňovanie volebných plagátov na verejnom priestranstve obce-návrh bez pripomienok. OZ sa na tomto VZN uznieslo.

**K bodu č. 7**

Starosta obce predložil OZ písomnú odpoveď od Vodohospodárskeho podniku k majetkovoprávnemu usporiadaniu pozemkov a určeniu vlastníckych práv k parcelám vo vlastníctve Vodohospodárskeho podniku. OZ navrhlo, aby pán starosta riešil daný problém osobne na katastri nehnuteľností v Humennom.

**K bodu č. 8**

Starosta obce informoval OZ o krátení podielových daní z dôvodu mimoriadnej situácie. Poslanci sa zhodli na tom, že s finančnými prostriedkami je potrebné šetriť a efektívne s nimi nakladať.

Poslanci OZ súhlasili s návrhom a schválili, aby sa obecný spravodaj vydával a doručoval do každej domácnosti obce iba 1 krát ročne.

DHZO bola schválená dotácia na zakúpenie prostriedkov pre DHZO, poslanci navrhli zakúpiť centrálu, lopaty, čižmy a pod.

Žiadosti o prihlásenie sa na trvalý pobyt v rekreačnej oblasti neboli naklonení ani poslanci, odporúčajú obecnému úradu nevyhovieť žiadateľovi, dôvodov je niekoľko, jednak je to nedostatočne vybudovaná infraštruktúra, t.j. komunikácia, ktorá vedie k rekreačnej oblasti nie je síce obecná, ale nachádza sa v nevyhovujúcom stave, v zimnom období je minimálne udržiavaná, obec nezabezpečuje z tejto oblasti likvidáciu odpadov, elektrická sieť je podľa niektorých vlastníkov chatiek preťažená, účel využitia rekreačnej chatky je v rekreácii, nie na trvalé bývanie, ktoré si žiadateľ chce potvrdiť prihlásením k trvalému pobytu.

Starosta obce oboznámil OZ o tom, že z dôvodu koronavírusu budú do odvolania momentálne zrušené všetky plánované a schválené kultúrne akcie obce. OZ bez pripomienok súhlasilo.

OZ neschválilo zapojenie sa do výziev uvedených v bode 8.) Rôzne.

Starosta obce informoval OZ o znovuotvorení prevádzky Materskej školy a oboznámil ich o tom, aké kroky musel podstúpiť, aby boli dodržané všetky opatrenia v súvislosti s koronavírusom.

Starosta obce predložil OZ doručenú sťažnosť, ktorú poslanci prerokovali a odobrili postup obce pri riešení danej sťažnosti v zmysle Zásad postupu pri prijímaní, evidovaní, vybavovaní a kontrole vybavovania sťažností fyzických a právnických osôb v podmienkach samosprávy obce.

Starosta obce informoval OZ o ústnej žiadosti občana obce o možnosti získania zámkovej dlažby od objektu Materskej škole v obci. Poslanci sa na predchádzajúcom OZ a po následnej osobnej obhliadke danej dlažby zhodli na tom, že danú dlažbu darujú PZ JAVOR, ďalej udelili ocú, aby písomne vyzvali PZ JAVOR, aby si prišli pre dlažbu v termíne do 15.06.2020 a zvyšok dlažby, ktorú nevezmú schválili pre občana obce.

OZ prerokovalo ústny návrh poslanca OZ na úpravu platu p. starostovi obce za mesiac 05/2020, vyplatený v 06/2020 (navýšenie o 45% k základnému platu) z dôvodu životného jubilea. Ostatní poslanci OZ bez pripomienok súhlasili s daným návrhom.

V Slovenskej Volovej, dňa: 29.05.2020

Zapísala: Gabriela Hajdučková

Overovatelia zápisnice: Ing. Martin Vinčur a Brek Matúš